මෙවර පළාත් පාලන මැතිවරණය ඉතා සාමකාමී අයුරින් පැවැත්වුණු බව ජාතික මැතිවරණ නිරීක්ෂණ මධ්‍යස්ථානය ප්‍රකාශ කරයි.මේ සම්බන්ධයෙන් ‘දිනමිණ’ට කරුණු දැක්වූ ජාතික මැතිවරණ නිරීක්ෂණ මධ්‍යස්ථානයේ ජාතික සංවිධායක නීතිඥ රසාංග හරිශ්චන්ද්‍ර මහතා ඡන්ද දායකයින් 50% ඉක්මවා ඡන්දය භාවිත කර ඇතැයි පැවැසීය.අරලගන්විලදී ඡන්දය දිනට පෙර දින (16) සිදුවූ බෝම්බ ගැසීම හා ඡන්දය පැවැත්වීම නිමවෙනවාත් සමඟම හබරාදූවේ දික්කුඹුර මංසන්ධියේදී හමුදා භටයකු යතුරුපැදියක ගමන් ගත් අයකුට වෙඩි තැබීම සිදුවීම හැරුණුවිට කිසිදු සිදුවීමක් මැතිවරණයට බලපෑම් එල්ලවිය හැකි සිදුවීම් නොවන බව ඒ මහතා අවධාරණය කළේය.මැතිවරණ කොමසාරිස්වරයා අවසර ලබාදුන් නිරීක්ෂණ සංවිධාන මාධ්‍ය වෙත යම් යම් දේ ප්‍රකාශ කළත් ඒ අයගේ නිරීක්ෂකයින් බොහෝ ඡන්ද පොළවල දකින්නට සිටියේ නැතැයි හෙතෙම පැවැසීය..